text: MáF luttók við einum stuttleiki, sum varð skrivaður á skriviskeiði, sum MáF skipaði fyri í mars mánað í ár. Bjørg Jacobsen og Katrin Reynisdóttir hava skrivað leikin. Heitið á leikinum var, Er tað so, sum er eitt slag av skemtileiki við einum veti av drama, sum so at siga hevði sína frumframførslu á festivalinum. Úr Føroyum luttóku leikararnir Eir í Ólavsstovu og Rannvá Álaberg umframt umboð fyri MáF, ið vóru Hanus Gregersen, nevndarlimur í MáF, og Ingun Christensen, dagligur leiðari á MáF. Leikurin varð sera væl móttikin.
text: #000003
text: Litava luttók við leikinum Vaižgantas, Estland luttók við leikinum The Father, Lettland luttók við leikinum The Bench og Svøríki luttók við Improvisation. Leikframførslurnar endaðu við einari rørandi gestaframførslu við Evu Dällerud – Jag, mamma och Förintelsen / Me, mother and the holocaust, ið er grundað á uppliving hjá mammu Evu, tá ið hon sum stór smágenta var í týskari fangalegu undir 2. Verðaldarbardaga.
text: #000004
text: Afturat framførslunum fingu luttakararnir høvi at luttaka á leiklistaverkstøðum og kundu velja millum: Workshop in costume, Workshop in norm criticism og Workshop in spoken word.
text: #000005